**Pentru eroi**

*Alexandrina Spânu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PENTRU EROI

Iertare , dragi eroi

și veșnică recunoștință

pentru voi, voi dragi eroi,

eroi pe care noi, nu știm,

nu vrem, să vă cinstim,

așa, cum se cuvine.

Voi dragi eroi,

când țara a cerut-o

la lupta ați plecat,

voi nu ați ezitat,

voi nu ați dezertat,

și v-ați dat viața,

hotarele să apărați,

și tot ce ne-a fost nouă

lăsat de Dumnezeu.

Voi dragi eroi, ce-ați ars

în focul vremurilor voastre,

cu inimi drepte, credincioase,

curajoase, ce-ați militat, unii și

viața chiar v-ați dat, ca noi să

dăinuim; dormiți acum tăcuți,

a voastre oase-s putrede-n pământ.

Voi sunteți suflete uitate,

ce plâng de dor și drag de țară,

spălând cu lacrimile voastre

a noastre veșnice păcate.

Noi imnul vostru:

-"Iubește-ți țara, luptă pân-la

moarte, cu jurământul biruinței"-

l-am uitat de mult, chiar și de voi,

arar și doar festiv, ne amintim.

Da, dorm tăcuți ai noștri,

bravi, eroi și- așteaptă ca și noi,

să ne trezim din letargie,

să fim mânați de-același ideal,

Caci noi nu știm ce-avem,

că nu mai suntem treji,

că nu mai stăm de veghe,

destinul să ni-l apărăm;

și le-am pierdut credința

în țară, neam și viitor.

Voi dragi eroi din toate

timpurile , noi vă chemăm,

vă invocăm, ca să primiți,

o rugă de iertare de la noi,

cei rătăciți, ce risipim

și-nstrăinăm; ce voi ați

apărat cu prețul vieții .

Iertare, dragi eroi

și veșnică recunoștință!

Alexandrina Spânu - SPERANȚE